Szabadság-szobor (Arad)

Arad ostroma az 1848-49-es forradalom és szabadságharc déli hadszínterén folyó hadműveletek részeként 1848. októberétől 1849. július 1-jéig tartott. Ekkor a várat védő császári csapatok szabad elvonulás fejében, fegyvereiket megtartva átadták a várat az ostromló magyar-lengyel seregnek.

Temesvár után Arad lett a császári csapatok legfontosabb bánsági bázisa. A város óriási károkat szenvedett az uralkodó október 3-i manifesztuma után való Johann Berger által parancsolt lövetések által, amelyeket rendszeres ismétlések követtek.

Több magyar parancsnok sorában 1849-ben Vécsey Károly vezérőrnagy lett az ostromsereg vezetője, aki mellett az ostromban a lengyel légió is részt vett.

Vécsey a vár teljes elszigetelése után három alkalommal (április 26-án, május 31-én, és június 3-án) felszólította a várőrséget a megadásra, aminek megtárgyalását június 5-től kezdték meg, és végül július 1-jén egy fogadalom megtétele után – mely szerint fél évig nem harcolnak Magyarország ellen - a várőrség, teljes fegyverzetben a honvédszázad kíséretében megindult a Dunántúl felé.

Ezek után az aradi vár élén álló Damjanich János, alig másfél hónap után, augusztus 17-én átadta a várat az oroszoknak. Nem sokkal később itt végezték ki az aradi vértanúkat.

A 12 magyar tábornokot és egy ezredest a szabadságharcban játszott szerepük miatt ítélték el, amelynek fő oka az osztrák minisztertanács augusztus 27-én leírt határozata. (Összesen 16 honvédtisztet végeztek ki a szabadságharc leverése után, de a nemzeti emlékezet elsősorban az 1849. október 6-án kivégzett 13 honvédtisztet nevezi így.) A határozat az orosz fővezér levelét követte, amelyben az osztrák császárt megbocsátásra biztatta. Ezek után az ígéretük ellenére az oroszok átadták foglyaikat az osztrákoknak.

„A kegyelem jó dolog, de előbb egy kicsit akasztunk. Nem szabad visszariadnunk egy vérfürdőtől” – hangzott el az osztrák miniszterelnöktől 1849-ben, akinek utasítására ítélték kötél általi halálra a nagy magyarokat.

Nemzetünk az aradi hősök emlékezetét, mai napig számos formában őrzi.

Az aradi Szabadság-szobor Zala György alkotása, melyet az 1849-ben kegyetlenül kivégzett, aradi vértanúk emlékére avattak fel 1890-ben. Ekkor nevezte Kossuth Lajos Aradot a magyar Golgotának[[1]](#footnote-1).

Az Alföld című napilapban 1867. június 16-án jelent meg a felhívás az emlékoszlop felállítására, amelyet Tiszti Lajos főszerkesztő fogalmazott meg. Ezt követően hozták létre a szoborbizottságot, és adományokat gyűjtöttek a szobor felállítására, amelyre 1877-ben pályázatot is írtak. Huszár Adolf terve nyerte meg a kiírást, azonban a szobor elkészítése előtt a művész elhunyt, aki után Zala Györgyöt választották a szerződés megújítására.

A szobor elkészítését 1885. október 6-án kezdték el, és pontosan 5 évvel az után, a vértanúk halálának napján avatták fel a vértanúk családtagjainak, illetve Klapka György részvételével.

Az évek alatt a szobor több helyen is megfordult, többször restaurálták, és sok vita árán, de 2004. április 25-én leleplezésre került a helyreállított szobor. Az elmúlt években többször is kisebb javításokra szorult az alkotás, amelyet utazásunk első napján mi is teljes életnagyságában megtekinthettünk.

A „Megbékélés Parkjában” láthattuk a gondosan viselt szobrot, amelyet az emberek nagy sajnálatára, nem egy személy meggyalázott az évek alatt, azonban mi akkor és ott nagy tisztelettel álltunk a szobor előtt, amely több mint 120 éve magyar hőseinkre emlékezteti a közben teljesen újjáalakult emberi környezetét.





1. Golgota: Héber eredetű szó, jelentése: koponya, koponyahely

   Eredetileg egy Jeruzsálemtől É-ÉNy-ra fekvő magaslat volt, amely az ókori időkben a kivégzések helyéül szolgált. [↑](#footnote-ref-1)