**Hargita**

A kirándulás második napján a Hargita (románul Muntii Harghita) vulkáni hegyvonulatot néztük meg. A hegység területe körülbelül 1400 négyzetkilométer, határai északon a Libán-tető, keleten a Csíki-medence, délkeleten a Torjai-hágó, délen a Hatod-hágó, nyugaton pedig a Görgény-Hargita fennsík. Legmagasabb pontja a Madarasi-Hargita 1801 méter magasan található. Ide gépjárművel, illetve 30-40 perc gyaloglással jutottunk fel. A naponta induló traktorok 20-25 embert tudtak felszállítani körülbelül 45 perc alatt a menedékházakig, ahol fényképek készítésére volt lehetőségünk. A hegycsúcson, melyet a székelyek szent helyként tisztelnek, több tíz kopjafa látható mindenféle díszítéssel. Ez az évek során igazi zarándokhellyé vált.

A Hargitán megtalálható az európai hegyvidékek teljes növényi skálája. A legfontosabb és legelterjedtebb növényfajtája a lucfenyő, a jegenyefenyő, a vörösfenyő és az erdei fenyő. De található még itt csertölgy, bükkfélék, vadcseresznye, tölgyfa és gyertyánfa is. A magasabb helyeken előfordul ezüstfenyő, a hegyi juharfa és a tiszafa is.  
A tisztásokon számos gyümölcs megterem, például a málna, a hamvas szeder, az erdei szeder, az eper, a vadrózsa és a kökény, a magasabb területeken pedig megtalálható a fekete és a vörös áfonya.

A terület állatvilága is gazdag. A hegység magasabban fekvő fennsíkjain és a havasalji erdőkben élnek barna medvék. Ezek különösképpen az Ostoros, Ördög-tó, Fertő-tető, a Rákos, Magas-hegy, Barót-kő, Kakukk-hegy, Durma vidékein élnek. A Második legelterjedtebb vadon élő állat a kárpáti szarvas, melyek többnyire a havasok tisztásain élnek. Megtalálható még a vidéken a hiúz, a farkas, a róka, a vaddisznó, a vadmacska, a nyest, az üregi nyúl, a mókus és a borz is.   
Madarak közül itt él a siketfajd, a szirti sas, a fakopáncs, a zöld harkály, az egerészölyv, a füleskuvik, az éjjeli bagoly, a cinege, az énekes rigó, a fenyőszajkó és a császármadár.  
Hüllők közül vipera és szalamandra található itt.  
A gyors hegyi patakokban él a pisztráng és a domolykó.

Nagyon örülök, hogy lehetőséget kaptam egy ilyen gyönyörű táj megnézésére, egy ilyen jó csapattal.



*Kilátás a Hargitáról*

[Ide írhatja be a dokumentumból idézett szöveget vagy egy érdekes kérdés összefoglalását. A szövegdoboz a dokumentum tetszőleges pontján elhelyezhető, és formázását a Szövegdoboz-eszközök lapon adhatja meg.]