**A szovátai Szent József Gyermekotthon**

Szerintem az egész utazás alatt ez a program fogott meg a legjobban, mivel majd ezen a területen szeretnék továbbtanulni. De persze az összes többi is jó volt, és egész Erdély gyönyörű. Mikor hallottam, hogy ellátogatunk ebbe a gyermekotthonba, nagyon örültem. Persze tudtam, hogy ez lelkileg nehéz lesz, és végig is sírtam az egészet, de nem bántam meg.

Azért mentünk pont ide, mert tudomásom szerint Berkecz tanár úrnál „nyaralt” 2 gyermek az otthonból, és 14 napig maradtak ott. Elképesztő jó élmény volt látni, ahogy odament az egyik gyerekhez, és átkarolta.

Az volt a terv, hogy csak páran megyünk be, nehogy megijedjenek a gyerekek a sok látogatótól. De kedvesen fogadtak, és be is hívták mind a negyvenünket. Először is, mikor beléptünk az udvarra, másra számítottam. Mindenhol futkosó, játszó gyerek. Az épületek is jobb állapotban voltak, mint amit elképzeltem. És természetesen rengetek árva/ rossz körülmények között élő gyerek volt ott. Mindenkinek látnia kellett volna a boldogságot a szemükben, mikor bevittünk nekik egy nagy doboz lexikont, és a pénzadományt. Pár fotó után bementünk a Kápolnájukba, és ott hallhattunk egy férfitől információkat, hogy hogyan működik az intézmény, kik kerülhetnek ide stb.

Akkor most szeretném leírni a történelmüket, és néhány fontos dolgot. Az ingatlan megvásárlására a magyarországi gyermekek gyűjtötték össze a pénzt. A Gyulafehérvári Egyházmegye a Szent Erzsébet napi gyűjtésből komoly összeget ajánlott fel az ingatlan felújítására, és Németországban is gyűjtést szerveztek. Ebből elkezdődhetett a kilenc lakrész kialakítása.

Az első lakrészt 2003-ban be is fejezték, és így Pál Mária vezetésével, szeptember 15-én, 10 gyermekkel be is indulhatott a szociális bentlakás.

A már nagyon előrehaladott állapotban levő ház azonban 2004 nagypéntekére virradó éjszaka leégett. A romok eltakarítása után megkezdődött az újjáépítés. 2005 szeptemberében szentelték fel új otthonukat. Azóta sokat fejlődött az építmény.

200 ezer kríziséhező gyermek él Magyarországon, ami egy elképesztően nagy szám. A hátrányos helyzetű tanulók arányában nagy területi különbségek vannak. Észak-Magyarországon a legrosszabb a helyzet, ahol a hátrányos helyzetűek aránya az országos átlag közel kétszerese (29, illetve 28 százalék). A véleményem szerint erre jobban oda kellene figyelni, és aki teheti, adományozni az ilyen otthonoknak.

